CELEX: 32012D0705(01)
Language: et
Date: 2012-07-04 00:00:00
Title: Komisjoni rakendusotsus, 4. juuli 2012 , milles käsitletakse Euroopa Liidu teabepoliitika, rahvusvaheliste organisatsioonide toetuse, mitmesuguste määruse (EÜ) nr 882/2004 kohaldamise tagamiseks vajalike meetmetega seotud veterinaariavaldkonna meetmete ning loomade heaolu käsitleva koordineeritud Euroopa võrgustiku katseprojekti rahastamist 2012. aastal

5.7.2012   
            
            
               ET
            
            
               Euroopa Liidu Teataja
            
            
               C 197/8
            
         KOMISJONI RAKENDUSOTSUS,
   4. juuli 2012,
   milles käsitletakse Euroopa Liidu teabepoliitika, rahvusvaheliste organisatsioonide toetuse, mitmesuguste määruse (EÜ) nr 882/2004 kohaldamise tagamiseks vajalike meetmetega seotud veterinaariavaldkonna meetmete ning loomade heaolu käsitleva koordineeritud Euroopa võrgustiku katseprojekti rahastamist 2012. aastal
   2012/C 197/04
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (1) (edaspidi „finantsmäärus”), ning eriti selle artikli 49 lõike 6 punkti a ja artiklit 75,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (2) eriti selle artikleid 20, 23 ja 27,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (3) eriti selle artikli 66 lõike 1 punkti c,
   ning arvestades järgmist:
   
               (1)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb Euroopa Liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Komisjoni 23. detsembri 2002. aasta määrusega (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (4) (edaspidi „rakenduseeskirjad”), on kindlaks määratud, milliseid üksikasju peetakse piisavaks rahastamisotsusega sätestatud raamistiku kirjeldamiseks.
            
         
               (3)
            
            
               Vastavalt finantsmääruse artiklile 110 tuleb toetuste puhul vastu võtta aasta tööprogramm.
            
         
               (4)
            
            
               On vaja sätestada tööprogramm teabepoliitika, rahvusvaheliste organisatsioonide toetuse ja veterinaarprotseduuride arvutistamisega seotud Euroopa Liidu meetmete kohta veterinaariavaldkonnas.
            
         
               (5)
            
            
               Kuna lisades esitatud tööprogramm on piisavalt üksikasjalik raamistik komisjoni määruse (EÜ, Euratom) nr 2342/2002 artikli 90 lõigete 2 ja 3 tähenduses, kujutab käesolev otsus endast rahastamisotsust tööprogrammiga ette nähtud toetuste ja hangetega seotud kulutuste jaoks.
            
         
               (6)
            
            
               Vastavalt otsuse 2009/470/EÜ artiklile 22 võib liit võtta või aidata liikmesriikidel või rahvusvahelistel organisatsioonidel võtta tehnilisi ja teaduslikke meetmeid, mis on vajalikud liidu veterinaariavaldkonna õigusaktide täiendamiseks ning veterinaariahariduse või -koolituse arendamiseks.
            
         
               (7)
            
            
               Otsuse 2009/470/EÜ artiklis 19 on sätestatud, et liit annab rahalist toetust teabepoliitika sisseseadmiseks loomatervise, loomade heaolu ja loomse päritoluga toodete toiduohutuse valdkonnas, sh selliste uuringute teostamiseks, mis on vajalikud loomade heaolu käsitlevate õigusaktide ettevalmistamiseks ja väljatöötamiseks.
            
         
               (8)
            
            
               Otsuse 2009/470/EÜ artikli 19 punkti a alapunktis i on ette nähtud, et liit annab rahalist toetust kogu loomatervist, loomade heaolu ja loomse päritoluga toodete toiduohutust käsitlevate liidu õigusaktidega seotud teabe kogumiseks ja säilitamiseks.
            
         
               (9)
            
            
               Rahaline toetus on vajalik, et teha kõikidele liikmesriikidele kättesaadavaks veterinaariaalaste õigusaktide interaktiivne andmebaas (Vetlex), mis algselt oli loodud kandidaatriikide, võimalike kandidaatriikide ja Euroopa naabruspoliitikas osalevate riikide jaoks.
            
         
               (10)
            
            
               Varasematel aastatel töötati välja teavitusmeetmed, et suurendada sidusrühmade, organisatsioonide ja ühiskonna kui terviku teadlikkust loomatervisega seotud küsimustest ja loomatervishoiustrateegia põhimõtetest. On oluline, et nii need kui ka horisontaalsed teavitusmeetmed jätkuksid 2012. aastal.
            
         
               (11)
            
            
               Nõukogu otsuse 2009/470/EÜ artikliga 27 on ette nähtud liidu rahaline toetus riiklike tõrje- ja seireprogrammide rakendamiseks. Sama artikli kohaselt peab komisjon neid programme hindama. Lisavahendina kasutatakse välist tehnilist abi, et eelhinnata kõnealuseid programme, mis on esitatud 2013. aastaks.
            
         
               (12)
            
            
               Määruses (EÜ) nr 882/2004 on sätestatud ametlike kontrollide tegemise eeskirjad, mille alusel kontrollitakse vastavust sellistele kehtivatele eeskirjadele, mille eesmärk on eelkõige vältida, kõrvaldada või vähendada vastuvõetava tasemeni inimestele ja loomadele otseselt või keskkonna kaudu tekkivaid ohte ning tagada õiglaste tavade rakendamine sööda- ja toidukaubanduses ning tarbijate huvide kaitsmine, sealhulgas sööda ja toidu märgistamine ja muud tarbija teavitamise vormid.
            
         
               (13)
            
            
               Määruse (EÜ) nr 882/2004 artikli 66 lõike 1 punktis c on sätestatud, et eraldised, mis on vajalikud muude kõnealuse määruse kohaldamiseks vajalike meetmete rahastamiseks, kinnitatakse igal aastal eelarvemenetluse raames. Need artiklis 66 osutatud meetmed hõlmavad eelkõige uuringute korraldamist, teabe avaldamist ning kohtumiste ja konverentside korraldamist.
            
         
               (14)
            
            
               Toidu- ja Veterinaarameti aruannetest, milles käsitletakse toiduga kokkupuutuvate materjalide ametlike kontrollide suhtes liikmesriikides aastatel 2007–2011 läbiviidud inspektsioone, ilmnesid teatavad puudused. Puudusi avastati eelkõige seoses üldiste ohutusnõuete ja heade tootmistavade rakendatavusega valdkondades, kus ei ole vastu võetud konkreetseid ELi meetmeid (nn ühtlustamata valdkonnad). Seega kavatsetakse 2012. aastal uurida, millises ulatuses on vaja konkreetseid ELi tasandi meetmeid, et parandada üldiste ohutusnõuete rakendatavust ja saada andmeid nende majandusliku, sotsiaalse ja keskkonnamõju (sh halduskoormuse) kohta.
            
         
               (15)
            
            
               Toidu ja sööda kontrolliga seotud teateid ei saa alati seostada konkreetse teemaga. Seepärast on asjakohane näha ette vahendid asjaomaste horisontaalsete teavitusmeetmete jaoks.
            
         
               (16)
            
            
               Kogu tarneahela ulatuses kaasnevad Euroopa tarbijaile ohutu ja tervisliku toidu tarnimisega mitmesugused riskid. 2012. aastaks on ette nähtud uuring, mille käigus need riskid tehakse kindlaks kogu toiduahela ulatuses, koostatakse tulevikustsenaariumid ja hinnatakse neid ning määratletakse poliitilised reageeringud.
            
         
               (17)
            
            
               Kuna loomad on aistimisvõimelised olendid, nõutakse Euroopa Liidu toimimise lepingu (5) artikliga 13, et liit ja liikmesriigid pööraks oma poliitika kavandamisel ja rakendamisel täit tähelepanu loomade heaolu nõuetele. Seepärast on asjakohane rahastada katseprojekti, mis aitab liikmesriikidel ja sidusrühmadel rakendada loomade heaolu käsitlevaid liidu eeskirju.
            
         
               (18)
            
            
               Nõukogu 24. septembri 2009. aasta määruse (EÜ) nr 1099/2009 (loomade kaitse kohta surmamisel) (6) artiklis 20 nõutakse, et liikmesriigid tagaksid pädevatele asutustele teadusabi, et võimaldada neile teaduslikku ja tehnilist eksperdiabi ning arvamusi-hinnanguid, et hõlbustada loomade heaolu käsitlevate õigusaktide rakendamist. Tundub asjakohane töötada välja katseprojekt, et tagada parem koordineerimine riikide tehnilise abi üksuste vahel, mis tuleb moodustada määruse (EÜ) nr 1099/2009 rakendamiseks enne 2013. aastat.
            
         
               (19)
            
            
               Komisjoni teatises Euroopa Parlamendile, nõukogule ning Euroopa Majandus– ja Sotsiaalkomiteele loomade kaitset ja heaolu käsitleva Euroopa Liidu strateegia kohta aastateks 2012–2015 (7) on ette nähtud ka võimalus rajada Euroopa tugikeskuste võrgustik, mille eesmärk on tagada, et pädevad asutused saavad ühtset ja ühesugust tehnilist teavet selle kohta, kuidas ELi õigusakte tuleks rakendada, eelkõige loomade heaolu tulemuspõhiste näitajate puhul. Seega on asjakohane, et liit toetaks katseprojekti, et hinnata sellise võrgustiku teostatavust ja tõhusust enne õigusaktide väljatöötamist.
            
         
               (20)
            
            
               Kõnealust katseprojekti on asjakohane jätkuvalt rahastada liidu vahenditest. Euroopa Liidu 2012. aasta üldeelarves eraldas eelarvepädev institutsioon 1 000 000 eurot loomade heaolu Euroopa koordineeritud võrgustikku käsitlevale katseprojektile.
            
         
               (21)
            
            
               Käesolev rahastamisotsus võib hõlmata ka hilinenud makse eest tasumisele kuuluvat viivist vastavalt finantsmääruse artiklile 83 ja rakenduseeskirjade artikli 106 lõikele 5.
            
         
               (22)
            
            
               Käesoleva otsuse kohaldamiseks on asjakohane määratleda mõiste „oluline muudatus” rakenduseeskirjade artikli 90 lõike 4 tähenduses.
            
         
               (23)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   
      I   JAOTIS
   
   
      Tööprogramm, millega rakendatakse nõukogu otsust 2009/470/EÜ
   
   Artikkel 1
   Käesoleva otsusega võetakse vastu I lisas esitatud iga-aastane tööprogramm nõukogu otsuse 2009/470/EÜ artiklite 20, 23 ja 27 rakendamiseks.
   Artikkel 2
   Käesoleva jaotisega tööprogrammi rakendamiseks ettenähtud toetuse maksimummäär on 3 254 600 eurot, mida rahastatakse Euroopa Liidu 2012. aasta üldeelarve eelarvereast 17 04 02 01.
   Artikkel 3
   Eelarve täitmise seoses I lisa punktis 2 nimetatud ülesannetega võib usaldada järgmisele rahvusvahelisele organisatsioonile, kes kohaldab oma raamatupidamis-, auditi-, järelevalve- ja hankemenetlustes standardeid, mis annavad rahvusvaheliselt tunnustatud standarditest tulenevatega võrdväärsed tagatised: Maailma Loomatervise Organisatsioon (OIE).
   
      II   JAOTIS
   
   
      Tööprogramm, millega rakendatakse nõukogu määrust (EÜ) nr 882/2004
   
   Artikkel 4
   Käesoleva otsusega võetakse vastu II lisas esitatud iga-aastane tööprogramm artikli 66 lõike 1 punkti c rakendamiseks.
   Artikkel 5
   Käesoleva jaotisega tööprogrammi rakendamiseks ettenähtud toetuse maksimummäär on 277 650 eurot, mida rahastatakse Euroopa Liidu 2012. aasta üldeelarve eelarvereast 17 04 07 01.
   
      III   JAOTIS
   
   
      Loomade heaolu käsitleva koordineeritud Euroopa võrgustiku katseprojekt
   
   Artikkel 6
   III lisas sätestatud katseprojekt võetakse vastu.
   Artikkel 7
   Käesoleva jaotisega katseprojekti rakendamiseks ettenähtud toetuse maksimummäär on 1 000 000 eurot, mida rahastatakse Euroopa Liidu 2012. aasta üldeelarve eelarvereast 17 04 01 02.
   
      IV   JAOTIS
   
   
      Üldsätted
   
   Artikkel 8
   I, II ja III jaotuses nimetatud tööprogrammid kujutavad endast rahastamisotsuseid finantsmääruse artikli 75 tähenduses.
   Artikkel 9
   1.   Kooskõlas usaldusväärse finantsjuhtimise ja proportsionaalsuse põhimõtetega võib eelarvevahendite käsutaja igat jaotist muuta, kui tegemist ei ole „olulise muudatusega” määruse (EÜ, Euratom) nr 2342/2002 artikli 90 lõike 4 tähenduses.
   2.   Iga tööprogrammiga seotud meetmete toetuse summa kumulatiivsed muudatusi, mis ei ületa 10 % käesoleva otsuse artiklitega 2, 5 ja 7 ettenähtud toetuse summa ülempiirist, ei käsitata oluliste muudatustena määruse (EÜ, Euratom) nr 2342/2002 artikli 90 lõike 4 tähenduses, tingimusel et muudatused ei mõjuta märkimisväärselt tööprogrammide olemust ja eesmärke.
   Artikkel 10
   Artiklites 2, 5 ja 7 nimetatud eraldised võivad hõlmata ja hilinenud makse eest tasumisele kuuluvat viivist.
   Artikkel 11
   Käesolev otsus on adresseeritud volitatud eelarvevahendite käsutajatele.
   
      Brüssel, 4. juuli 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 248, 16.9.2002, lk 1.
   
      (2)  ELT L 155, 18.6.2009, lk 30.
   
      (3)  ELT L 165, 30.4.2004, lk 1. parandatud ELT L 191, 28.5.2004, lk 1.
   
      (4)  EÜT L 357, 31.12.2002, lk 1.
   
      (5)  ELT C 83, 30.3.2010, lk 47.
   
      (6)  ELT L 303, 18.11.2009, lk 1.
   
      (7)  COM(2012) 6 final.
   
      I LISA
      
         Nõukogu otsus 2009/470/EÜ kulutuste kohta veterinaaria valdkonnas, eriti selle artiklid 20, 23 ja 27 – 2012. aasta tööprogramm
      
      1.   Sissejuhatus
      
      Programmis on 2012. aastaks ette nähtud kuus peamist teemat. Nõukogu 25. mai 2009. aasta otsuses 2009/470/EÜ (kulutuste kohta veterinaaria valdkonnas) sätestatud eesmärkide kohaselt on eelarve jaotumine ja tähtsamad meetmed alljärgnevad.
      
                  —
               
               
                  Toetused (ühise täitmise raames) (punkt 2):
                  
                              —
                           
                           
                              liidu rahaline toetus kuni 660 000 eurot, et korraldada loomade heaolu, antimikroobset resistentsust ja veterinaarasutusi käsitlevaid konverentse kogu maailmas, loomade heaolu käsitlev piirkondlik konverents ja piirkondlikud seminarid uute OIE delegaatide jaoks ning asutada veterinaarravimeid, loomade heaolu ja veeloomade tervist käsitlevad teabekeskused.
                           
                        
            
                  —
               
               
                  Hanked (otsese tsentraliseeritud täitmise raames) (punkt 3):
                  
                              —
                           
                           
                              hankemenetluse kasutamine, et võimaldada liikmesriikide halduspersonalile juurdepääsu Vetlexi andmebaasile: 150 000 eurot (punkt 3.1).
                           
                        
                              —
                           
                           
                              Toetus loomatervishoiumeetmetega seotud horisontaalse teavituse jaoks: 49 600 eurot (punkt 3.2).
                           
                        
                              —
                           
                           
                              Üritused praeguse loomade heaolu poliitika toetamiseks ja olemasolevate kommunikatsioonivahendite haldamine: 700 000 eurot (punkt 3.3).
                           
                        
                              —
                           
                           
                              Trükiste avaldamine ja teabe levitamine, et selgitada loomatervise küsimusi ja loomatervishoiu strateegia põhimõtteid: 1 595 000 eurot (punkt 3.4).
                           
                        
                              —
                           
                           
                              2013. aasta tõrje- ja seireprogrammide eelhindamine välist tehnilist abi kasutades: 100 000 eurot (punkt 3.5).
                           
                        
            2.   Eelarve täitmine ühiselt rahvusvaheliste organisatsioonidega: tegevused
      
      Loomade heaolu, antimikroobset resistentsust, veterinaarasutusi ja metsloomade haigusi käsitlevad konverentsid kogu maailmas; loomade heaolu käsitlev piirkondlik konverents Lõuna-Ameerikas; piirkondlikud seminarid uute OIE delegaatide jaoks ning veterinaarravimeid, loomade heaolu ja veeloomade tervist käsitlevad teabekeskused Euroopas.
      ÕIGUSLIK ALUS
      Nõukogu otsuse 2009/470/EÜ artikkel 23
      EELARVERIDA
      17 04 02 01
      Toetuste kohta sõlmitakse kirjalik toetusleping aastateks 2012–2013.
      RAKENDUSÜKSUS
      Maailma Loomatervise Organisatsioon (OIE) on valitsustevaheline organisatsioon, mis vastutab loomatervise parandamise eest kogu maailmas. Selleks, et parandada loomade tervisestaatust kogu maailmas ja seega vähendada loomahaiguste esinemise riski ELis, on tähtis, et ELi põhimõtteid seoses loomatervise ja loomade heaoluga jagataks kõigi OIE liikmesriikidega ja et EL toetaks OIE konverentse ja koolitusseminare, et tutvustada liidu poliitikat loomatervise ja loomade heaolu valdkonnas.
      7. juunil 2010 sõlmisid komisjon ja OIE pikaajalise raamlepingu, milles on kindlaks määratud koostöö haldus- ja rahastamiskord (lisatud), kusjuures rahvusvahelise organisatsiooniga sõlmitud Euroopa Liidu toetuse leping (Standard Contribution Agreement – SCA) kehtib nii üleilmsete, piirkondlike kui ka riiklike OIE hallatavate programmide kohta, mida Euroopa Liit rahastab või kaasrahastab.
      Enne seda viidi läbi OIE põhjalik hindamine nn nelja samba hindamise raames, mille käigus veenduti, et OIE kasutab oma raamatupidamis-, auditi-, järelevalve- ja hankemenetlustes standardeid, mis annavad rahvusvaheliselt tunnustatud standarditest tulenevatega võrdväärsed tagatised.
      TÄIDETAVAD EESMÄRGID JA PROGNOOSITAVAD TULEMUSED
      Jagada ELi põhimõtteid loomatervise, loomade heaolu ja veterinaarse rahvatervishoiu kohta liidu poliitika tutvustamise kaudu kõikide OIE liikmetega OIE korraldatavatel konverentsidel ja koolitusseminaridel. Parandada loomatervist, loomade heaolu ja veterinaarset rahvatervishoidu kogu maailmas ja vähendada riske ELis.
      RAKENDUSMEETME KIRJELDUS JA EESMÄRK
      Selle punkti all rahastatavate meetmete ülevaade on esitatud allpool tabelis.
      EELARVE TÄITMINE
      Eelarve täitmine ühiselt rahvusvaheliste organisatsioonidega
      TOETUSE MAKSIMAALNE SUURUS
      660 000 eurot
      
         Kokkuvõte OIE korraldatavast tegevusest 2012–2013. aastal, nagu osutatud punktis 2
      
      
                  Tegevus
               
               
                  Koht
               
               
                  Maksimumsumma eurodes
               
               
                  Soovituslikud kuupäevad
                  (2012–2013)
               
            1.   Ülemaailmsed konverentsid
               
            
                  1.1.
               
               
                  Loomade heaolu käsitlev kolmas OIE ülemaailmne konverents: „OIE standardite rakendamine - piirkondlikele ootustele vastamine”
               
               
                  Kuala Lumpur (Malaisia)
               
               
                  100 000
               
               
                  6.–8. november 2012
               
            
                  1.2.
               
               
                  Loomade puhul antimikroobsete ainete ettevaatlikku kasutamist käsitlev OIE ülemaailmne konverents – rahvusvaheline solidaarsus võitluses antimikroobse resistentsusega
               
               
                  Pariis (Prantsusmaa)
               
               
                  100 000
               
               
                  13.–15. märts 2013
               
            
                  1.3.
               
               
                  Veterinaariaasutused – veterinaariaasutuste mestimisprogrammi ettevalmistamine
               
               
                  kinnitatakse edaspidi
               
               
                  80 000
               
               
                  2013 teine poolaasta
               
            2.   Piirkondlikud konverentsid ja seminarid
               
            
                  2.1.
               
               
                  Piirkondlik konverents Lõuna-Ameerikas teemal „Rahvusvaheline kaubandus ja loomade heaolu standardid” (jätkumeetmena 2009. aasta Brüsseli konverentsile)
               
               
                  Lõuna-Ameerika riik
               
               
                  80 000
               
               
                  14.–16. oktoober 2013
               
            
                  2.2.
               
               
                  Piirkondlik seminar OIE uute delegaatide jaoks
               
               
                  Euroopa riik
               
               
                  60 000
               
               
                  19. mai 2012
               
            
                  2.3.
               
               
                  OIE piirkondlik seminar teemal veterinaarravimite teabekeskused Euroopas
               
               
                  Euroopa riik
               
               
                  80 000
               
               
                  2012 teine poolaasta
               
            
                  2.4.
               
               
                  OIE piirkondlik seminar teemal loomade heaolu teabekeskused Euroopas
               
               
                  Euroopa riik
               
               
                  80 000
               
               
                  2013 esimene poolaasta
               
            
                  2.5.
               
               
                  OIE piirkondlik seminar teemal veeloomade tervise teabekeskused Euroopas
               
               
                  Euroopa riik
               
               
                  80 000
               
               
                  2013 esimene poolaasta
               
            3.   Hanked
      
      Eelarveliste vahendite kogusumma, mis on 2012. eelarveaastal hangeteks ette nähtud, on 2 594 600 eurot.
      3.1.   Vetlexi avamine kõikide liikmesriikide haldusasutustele
      
      ÕIGUSLIK ALUS
      Nõukogu otsuse 2009/470/EÜ artikkel 20
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Üks teenuste hankeleping
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      Vetlexi andmebaas on olemasolev, kõiki veterinaariaalaseid õigusakte koondav interaktiivne andmebaas, mida haldab sõltumatu äriühing. Andmebaasi ajakohastatakse 24 tunni jooksul pärast uue õigusakti avaldamist ning see sisaldab asjaomase õigusakti konsolideeritud versiooni.
      Andmebaasile oli juurdepääs kandidaatriikidel, võimalikel kandidaatriikidel ja Euroopa naabruspoliitikas osalevatel riikidel Euroopa Komisjoni laienemise peadirektoraadi ja asjaomase äriühingu vahel sõlmitud lepingu alusel. Liikmesriikidel ei ole sellele juurdepääsu.
      Ettenähtud toetus võimaldab anda liikmesriikide halduspersonalile juurdepääsu Vetlexile.
      EELARVE TÄITMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJAKAVA
      2012. aasta kolmas kvartal
      PAKKUMISMENETLUSE SOOVITUSLIK SUMMA
      150 000 eurot
      KONKREETNE LEPING (VAJADUSE KORRAL)
      Ei kohaldata
      3.2.   Horisontaalne panus loomatervishoiumeetmetega seotud teavitustegevuse jaoks
      
      ÕIGUSLIK ALUS
      Nõukogu otsuse 2009/470/EÜ artikkel 20
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Erinevad konkreetsed lepingud, mille puhul kasutatakse mitut raamlepingut.
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      Horisontaalne panus loomatervishoiumeetmetega seotud teavitustegevuse jaoks.
      EELARVE TÄITMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJALINE RAAMISTIK
      2012. aasta jooksul
      PAKKUMISMENETLUSE SOOVITUSLIK SUMMA
      49 600 eurot
      KONKREETNE LEPING (VAJADUSE KORRAL)
      Mitu tervise- ja tarbijaküsimuste peadirektoraadi raamlepingut
      3.3.   Üritused praeguse loomade heaolu poliitika toetamiseks ja olemasolevate kommunikatsioonivahendite haldamine
      
      ÕIGUSLIK ALUS
      Nõukogu otsuse 2009/470/EÜ artiklid 20 ja 23
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Kuus teenuste hankelepingut, mille puhul kasutatakse raamlepingut ja avatud pakkumiskutset
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      
                  a)
               
               
                  Kuni kolme ürituse korraldamine või kaaskorraldamine veterinaararstide jaoks, et tutvustada ELi loomade heaolu standardeid nende paremaks rakendamiseks ELis ja suurendada vastastikust mõistmist väljaspool ELi; 150 000 eurot.
               
            
                  b)
               
               
                  Üritused kohalikul/piirkondlikul tasandil, et tutvustada loomade heaolu käsitlevat veebisaiti Farmland ja asjaomaseid õppevahendeid; 100 000 eurot.
               
            
                  c)
               
               
                  Loomade heaolu käsitlevate trükiste avaldamine (loomade heaolu käsitlevad uudiskirjad ja brošüürid, trükised/materjalid ürituste jaoks, jne); 50 000 eurot.
               
            
                  d)
               
               
                  Uuring, milles käsitletakse tarbijatele asjakohase teabe andmist loomade uimastamise kohta; 200 000 eurot.
               
            
                  e)
               
               
                  Teavitusmeetmed tööloomade kohta; 50 000 eurot.
               
            
                  f)
               
               
                  Uuring loomade heaolu alase koolitus- ja teavitustegevuse kohta – uuring on jätkumeede teatisele loomade kaitset ja heaolu käsitleva Euroopa Liidu strateegia (2012–2015) kohta (COM(2012) 6 (final)) ning selle eesmärk on teha kindlaks laiemale üldsusele ja tarbijatele suunatud koolitus- ja teavitustegevuse vajadused ning neist tulenevad võimalikud meetmed. 150 000 eurot.
               
            EELARVE TÄITMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJALINE RAAMISTIK
      Alates 2012. aasta teisest kvartalist kuni kolmanda kvartalini
      PAKKUMISMENETLUSE SOOVITUSLIK SUMMA
      700 000 eurot
      KONKREETNE LEPING (VAJADUSE KORRAL)
      Kuni viie konkreetse teenuste hankelepingu sõlmimine raamlepingu SANCO/2009/A1/005 1. osa ja 2. osa raames
      Ühe konkreetse teenuste hankelepingu sõlmimine raamlepingu SANCO/2009/B1/010 raames
      Punktis f nimetatud uuring käivitatakse pärast avatud pakkumiskutset.
      3.4.   Trükiste avaldamine ja teabe levitamine, et selgitada loomatervise küsimusi ja loomatervishoiu strateegia põhimõtteid
      
      ÕIGUSLIK ALUS
      Nõukogu otsuse 2009/470/EÜ artikkel 20
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Vähemalt kümne konkreetse teenuste hankelepingu sõlmimine raamlepingu alusel
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      
                  a)
               
               
                  Euroopa Komisjoni töö ja veterinaararsti elukutse kohta teadlikkuse suurendamiseks organiseeritakse Brüsselis suurem konverents teemal „Loomatervise majanduslik olukord” (100 000 eurot) ja üks üliõpilaste seminar (75 000 eurot).
               
            
                  b)
               
               
                  Euroopa Komisjoni rolli nähtavuse suurendamine seoses loomatervisega, loomade heaolu ja toiduohutusega kolme suurema (525 000 eurot) ja kahe väiksema laada abil (250 000 eurot) ning laatadele antava tehnilise abi kaudu (200 000 eurot): Roskilde Dyrskue, 8.–10. juuni 2012; Salone del Gusto, 25.–29. oktoober 2012; Good Food Show, 28. november–2. detsember 2012; International Green Week, 18.–27. jaanuar 2013; Salon International de l'Agriculture 23. veebruar–3. märts 2013. Sellistel laatadel osalemisega loodetakse jõuda kahe miljoni inimeseni, eesmärgiga teha teatavaks meie poliitiliste põhimõtete lisaväärtus ja neist tulenevad hüved igapäevaelus.
               
            
                  c)
               
               
                  Telekanaliga Euronews toimuva meediapartnerluse kaudu (270 000 eurot) tuuakse esile tänapäevasest õigusraamistikust tulenevad hüved loomatervise jaoks. Summa on ette nähtud 90sekundilise teabevideo tootmiseks ja selle näitamiseks Euronewsis. Videos käsitletakse õigusraamistiku olulisust toiduahela ohutuse jaoks, meie varude säästlikku kasutamist ning Euroopa tähtsaima sektori – põllumajanduse – kasvu.
               
            
                  d)
               
               
                  Loomade heaolu käsitlevate trükiste ja reklaammaterjali tootmine ja veebisaidi ajakohastamine (175 000 eurot). Need trükised ja reklaammaterjal tugevdavad meie sõnumit loomatervise hüvedest kodanikele (kuna need on seotud toiduohutuse, inimeste tervise ja majandusega) ja toetavad neid sõnumeid edendavaid tegevusi kohalikul tasandil.
               
            EELARVE TÄITMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJALINE RAAMISTIK
      Kogu 2012. aasta jooksul
      PAKKUMISMENETLUSE SOOVITUSLIK SUMMA
      1 595 000 eurot
      KONKREETNE LEPING (VAJADUSE KORRAL)
      Ligikaudu kümne konkreetse teenuste hankelepingu sõlmimine raamlepingu SANCO/2009/A1/005 alusel.
      3.5.   2013. aasta tõrje- ja seireprogrammide eelhindamine välist tehnilist abi kasutades
      
      ÕIGUSLIK ALUS
      Nõukogu otsuse 2009/470/EÜ artikkel 27
      EELARVERIDA
      17 04 02 01
      KAVANDATUD LEPINGUTE SOOVITUSLIK ARV JA LIIK
      Vähemalt 20 konkreetse teenuste hankelepingu sõlmimine
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      Komisjon hindab 2013. aastaks esitatud programme vastavalt nõukogu otsuse 2009/470/EÜ artiklile 27. Programme saab esitada 11 haiguse kohta. Eesmärk on, et kaks välist tehnilist assistenti haiguse kohta teevad nende programmide eelhindamise.
      EELARVE TÄITMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJALINE RAAMISTIK
      Mai–juuli 2012.
      PAKKUMISMENETLUSE SOOVITUSLIK SUMMA
      100 000 eurot
      KONKREETNE LEPING (VAJADUSE KORRAL)
      20 konkreetse teenuste hankelepingu sõlmimine
   
   
      II LISA
      
         2012. aasta tööprogramm – Määrus (EÜ) nr 882/2004
      
      1.   Sissejuhatus
      
      Programmis on 2012. aastaks ette nähtud kolm rakendusmeedet. Vastavalt määruse (EÜ) nr 882/2004 artikli 66 lõike 1 punktile c, milles käsitletakse liidu rahalist toetust selle määruse kohaldamise tagamiseks vajalike meetmete jaoks, on eelarve jaotus ja peamised meetmed järgmised.
      Hanke puhul:
      
                  —
               
               
                  uuring, millega tehakse kindlaks toiduga kokkupuutuvaid materjale käsitlevate võimalike sätete mõju, et parandada rakendatavust: 125 000 eurot (punkt 2.1);
               
            
                  —
               
               
                  toetus toidu- ja söödakontrolliga seotud horisontaalsetele teavitusmeetmetele: 52 650 eurot (punkt 2.2);
               
            
                  —
               
               
                  uuring riskide kindlakstegemise, kvantifitseerimise ja riskihinnangu teostatavuse kohta tootmisest tarbimiseni: 100 000 eurot (punkt 2.3).
               
            2.   Hanked
      
      Eelarveliste vahendite kogusumma, mis on 2012. eelarveaastal hangeteks ette nähtud, on 277 650 eurot.
      2.1.   Uuring, millega tehakse kindlaks toiduga kokkupuutuvaid materjale käsitlevate võimalike sätete mõju, et parandada rakendatavust
      
      ÕIGUSLIK ALUS
      Nõukogu määruse (EÜ) nr 882/2004 artikli 66 lõike 1 punkt c
      EELARVERIDA
      17 04 07 01
      KAVANDATUD LEPINGUTE SOOVITUSLIK ARV JA LIIK
      Üks leping
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      Uuring, millega tehakse kindlaks toiduga kokkupuutuvaid materjale käsitlevate võimalike sätete mõju, et parandada olemasolevate ohutusnõuete rakendatavust.
      EELARVE TÄITMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJALINE RAAMISTIK
      Kutse koos suunistega saata 2012. aasta septembriks; lepingu sõlmimine 2012. aasta novembris
      HANKEMENETLUSE SOOVITUSLIK SUMMA
      125 000 eurot
      KONKREETNE LEPING
      Teenuste raamlepingu puhul: hindamine, mõjuhinnang ja seotud teenused SANCO/2008/01/055
      2.2.   Horisontaalne toetus toidu ja sööda kontrolliga seotud teavitustegevuse jaoks, eelkõige veebisaitide asjakohaste osade ajakohastamiseks ning audiovisuaal- ja trükimaterjalide kavandamiseks ja valmistamiseks
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c
      EELARVERIDA
      17 04 07 01
      KAVANDATUD LEPINGUTE SOOVITUSLIK ARV JA LIIK
      Erinevad teenuste hankelepingud, mille puhul kasutatakse mitut raamlepingut
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      Horisontaalne toetus toidu ja sööda kontrolliga seotud teavitustegevuse jaoks, eelkõige veebisaitide asjakohaste osade ajakohastamiseks ning audiovisuaal- ja trükimaterjalide kavandamiseks ja valmistamiseks.
      EELARVE TÄITMINE
      Otsene tsentraliseeritud
      HANKEMENETLUSE ALUSTAMISE SOOVITUSLIK AJALINE RAAMISTIK
      2012. aasta jooksul
      PAKKUMISMENETLUSE SOOVITUSLIK SUMMA
      52 650 eurot
      KONKREETNE LEPING
      Mitu raamlepingut
      2.3.   Uuring riskide kindlakstegemise, kvantifitseerimise ja riskihinnangu teostatavuse kohta tootmisest tarbimiseni
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c
      EELARVERIDA
      17 04 07 01
      KAVANDATUD LEPINGUTE SOOVITUSLIK ARV JA LIIK
      Üks leping
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      Uuring, millega tehakse kindlaks ja kvantifitseeritakse riskid, eelkõige majandus- ja tururiskid, keskkonnariskid, tervise- ja heaoluriskid tootmisest tarbimiseni; tulevaste ülesannete stsenaariumide koostamine ja hindamine; poliitiliste reageeringute sõnastamine.
      HANKEMENETLUSE ALUSTAMISE SOOVITUSLIK AJALINE RAAMISTIK
      2012. aasta kolmanda kvartali jooksul
      PAKKUMISMENETLUSE SOOVITUSLIK SUMMA
      100 000 eurot
      KONKREETNE LEPING
      Ühe teenuste hankelepingu sõlmimine raamlepingu SANCO/2009/A1/005 2. osa raames
   
   
      III LISA
      
         Loomade heaolu käsitleva koordineeritud Euroopa võrgustiku katseprojekt
      
      
         Sissejuhatus
      
      Katseprojekt sisaldab üht rakendamismeedet 2012. aastaks.
      Katseprojektis esitatud eesmärkide põhjal eraldatakse eelarvest toetust loomade heaolu käsitleva koordineeritud Euroopa võrgustiku loomiseks ja tööshoidmiseks (rakendatakse otsese tsentraliseeritud täitmise raames); toetuse suurus on 1 000 000 eurot.
      
         Toetus loomade heaolu käsitleva Euroopa koordineeritud võrgustiku loomiseks ja tööshoidmiseks
      
      ÕIGUSLIK ALUS
      
         Katseprojekt määruse (EÜ, Euratom) nr 1605/2002 artikli 49 lõike 6 punkti a tähenduses.
      
      EELARVERIDA
      17 04 01 02
      EELARVEAASTA PRIORITEEDID, TÄIDETAVAD EESMÄRGID JA OODATAVAD TULEMUSED
      Selle meetmega kavatsetakse hõlmata loomade heaolu käsitleva Euroopa koordineeritud võrgustiku asutamine, milleks esitati üleskutse Euroopa Parlamendi resolutsioonis aastateks 2006–2010 koostatud loomade kaitset ja heaolu käsitleva ühenduse tegevuskava hindamise kohta (PE 430.922 v02-00, A7-0053/2010). Võrgustik peab olema võimeline täitma ülesandeid, millele on osutatud komisjoni 28. oktoobri 2009. aasta teatises loomade heaolu märgistuse võimalike variantide ning üleeuroopalise loomade kaitse ja heaolu tugikeskuste võrgustiku rajamise kohta (KOM(2009) 0584).
      RAKENDUSMEETME KIRJELDUS JA EESMÄRGID
      1. eesmärk– luua võrgustik, mis hõlmab tehnilisi, teaduslikke ja hariduslikke (kutsehariduslikke) ressursse loomade heaolu tarbeks, ja mis on erihuvidest sõltumatu ja kajastab liidu geograafilist ja kultuurilist mitmekesisust.
      2. eesmärk– ELi õigusaktide konkreetsetele näidetele põhinedes ja teaduslikult väljakujunenud metoodikat järgides koguda ja analüüsida olemasolevaid andmeid, et teha kindlaks, kui kaugel on õigusaktide rakendamine ELi eri osades, et mõõta kavandatud meetmete tõhusust.
      3. eesmärk– ELi õigusaktide konkreetsetele näidetele põhinedes töötada välja ja rakendada teadmiste üleandmisele tuginevad strateegiad, et parandada õigusaktide rakendamise taset.
      4. eesmärk– jälgida ja analüüsida katseprojekti raames rakendatavate erinevate teabestrateegiate mõju ja esitada selle kohta aruandeid ning anda soovitusi loomade heaolu tugikeskuste võrgustikule liidu poolt pakutava toetuse teostatavuse ja võimalike seonduvate tingimuste kohta.
      EELARVE TÄITMINE
      Täitmine tsentraliseeritud otsese täitmise raames.
      AJAKAVA NING KONKURSIKUTSETE/OTSELEPINGUTE SOOVITUSLIK SUMMA
      2012. aasta teises kvartalis kuulutatakse välja üks projektikonkurss summas 1 000 000 eurot.
      Katseprojekt teostatakse 12 kuu jooksul alates toetuselepingu sõlmimise kuupäevast.
      MAKSIMAALNE VÕIMALIK KAASRAHASTAMISE MÄÄR
      Meetme toetuskõlblike kulude kaasrahastamise maksimummäär sõltub liikmesriigist, kus toetusesaajad on asutatud:
      
                  —
               
               
                  toetusesaajate puhul, kes on registreeritud liikmesriikides, mille ostujõu standardis väljendatud SKP elaniku kohta ei ületa 50 % ELi 2010. aasta SKPst elaniku kohta, on kaasrahastamise maksimummäär 85 % (Bulgaaria, Rumeenia);
               
            
                  —
               
               
                  toetusesaajate puhul, kes on registreeritud liikmesriikides, mille ostujõu standardis väljendatud SKP elaniku kohta on 50 %, kuid jääb alla 100 % ELi 2010. aasta SKPst, on kaasrahastamise maksimummäär 75 % (Tšehhi Vabariik, Eesti, Kreeka, Küpros, Ungari, Malta, Poola, Portugal, Sloveenia ja Slovakkia).
               
            Teiste ELi toetusesaajate puhul on kaasrahastamise maksimummäär 50 %.
      OLULISED VALIKU- JA TOETUSE MÄÄRAMISE KRITEERIUMID
      
         Olulised valikukriteeriumid:
      
      Taotlejatel peab olema juurdepääs usaldusväärsetele ja piisavatele rahastamisallikatele, et nad oleksid suutelised jätkama tegevust ajal, mil projekti rahastatakse, ning aitama projekti rahastada.
      Taotlejatel peavad olema kavandatava meetme läbiviimiseks nõutavad kutseoskused ja kvalifikatsioonid. Taotlejad peavad tõendama oma teadmisi ja kogemusi asjaomastes valdkondades, eelkõige loomade heaolu rakendusuuringute ja/või kutseõppe valdkonnas.
      
         Olulised lepingu sõlmimise kriteeriumid:
      
      
                  —
               
               
                  lähenemisviisi usaldusväärsus (15 %);
               
            
                  —
               
               
                  töö organiseerimine ja sidusrühmade kaasamine (25 %);
               
            
                  —
               
               
                  projekti tähtsus Euroopa tasandil ja kordistav toime (30 %);
               
            
                  —
               
               
                  projekti tõhusus ja kulutasuvus (30 %).
               
            JURIIDILISE KOHUSTUSE VORM
      Kirjalik leping